CELEX: 32020R0161
Language: bg
Date: 2020-02-05 00:00:00
Title: Регламент за изпълнение (ЕС) 2020/161 на Комисията от 5 февруари 2020 година за подновяване на разрешението за употреба на Bacillus subtilis DSM 17299 като фуражна добавка за пилета за угояване и за отмяна на Регламент (ЕО) № 1137/2007 (притежател на разрешението Chr. Hansen A/S) (текст от значение за ЕИП)

6.2.2020   
               
               
                  BG
               
               
                  Официален вестник на Европейския съюз
               
               
                  L 34/28
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/161 НА КОМИСИЯТА
         от 5 февруари 2020 година
         за подновяване на разрешението за употреба на Bacillus subtilis DSM 17299 като фуражна добавка за пилета за угояване и за отмяна на Регламент (ЕО) № 1137/2007 (притежател на разрешението Chr. Hansen A/S)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
                  
               
                     (2)
                  
                  
                     С Регламент (ЕО) № 1137/2007 на Комисията (2) бе разрешена употребата на Bacillus subtilis DSM 17299 за срок от 10 години като фуражна добавка за пилета за угояване.
                  
               
                     (3)
                  
                  
                     В съответствие с член 14, параграф 1 от Регламент (ЕО) № 1831/2003 притежателят на разрешението подаде заявление за подновяване на разрешението за употреба на Bacillus subtilis DSM 17299 като фуражна добавка за пилета за угояване с искане добавката да се класифицира в категорията „зоотехнически добавки“. Посоченото заявление бе придружено от данните и документите, изисквани съгласно член 14, параграф 2 от Регламент (ЕО) № 1831/2003.
                  
               
                     (4)
                  
                  
                     В становището си от 2 април 2019 г. (3) Европейският орган за безопасност на храните („Органът“) заключи, че заявителят е предоставил данни, показващи, че добавката отговаря на съществуващите условия за разрешаване. Органът потвърди своите предишни заключения, че Bacillus subtilis DSM 17299 се счита за безопасен за целевите видове, за потребителите на продукти от животни, хранени с добавката, и за околната среда. Той заключи също така, че съществува възможност потребителите да бъдат изложени чрез вдишване, както и че не може да се направи заключение относно потенциала на добавката за дразнене на кожата и очите и сенсибилизиране на кожата. Поради това Комисията смята, че следва да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавката.
                  
               
                     (5)
                  
                  
                     При оценката на Bacillus subtilis DSM 17299 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това разрешението за употреба на посочената добавка следва да бъде подновено съгласно предвиденото в приложението към настоящия регламент.
                  
               
                     (6)
                  
                  
                     С оглед на подновяването на разрешението за употреба на Bacillus subtilis DSM 17299 като фуражна добавка при условията, определени в приложението към настоящия регламент, Регламент (ЕО) № 1137/2007 следва да бъде отменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешението за употреба на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, се подновява при спазване на условията, определени в същото приложение.
         
         
            Член 2
            Регламент (ЕО) № 1137/2007 се отменя.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент (ЕО) № 1137/2007 на Комисията от 1 октомври 2007 г. относно разрешаването на Bacillus subtilis (O35) като фуражна добавка (ОВ L 256, 2.10.2007 г., стр. 5).
         
            (3)  EFSA Journal (Бюлетин на ЕОБХ), 2019; 17(4):5687.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        CFU/kg пълноценен фураж със съдържание на влага 12 %
                     
                  
                        
                           Категория: „зоотехнически добавки“. Функционална група: „стабилизатори на чревната флора“.
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis DSM 17299
                     
                     
                        
                           Състав на добавката
                        
                        Препарат от Bacillus subtilis DSM 17299 с минимално съдържание 1,6 × 1010 CFU/g добавка
                        Твърдо състояние
                     
                     
                        Пилета за угояване
                     
                     
                        -
                     
                     
                        8 × 108
                        
                     
                     
                        -
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Разрешава се употребата във фуражи, съдържащи някой от следните разрешени кокцидиостатици: диклазурил, халофугинон, робенидин, декохинат, наразин/никарбазин, ласалоцид натрий, мадурамицин амоний, монензин натрий, наразин, салиномицин натрий или семдурамицин натрий.
                                 
                              
                                    3.
                                 
                                 
                                    Съвместимостта на настоящата добавка с мравчена киселина е доказана.
                                 
                              
                                    4.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата, предпазна дихателна маска и предпазни очила.
                                 
                              
                     
                        26 февруари 2030 г.
                     
                  
                        
                           Характеристика на активното вещество:
                        
                        Жизнеспособни спори от Bacillus subtilis DSM 17299
                     
                  
                        
                           Метод за анализ
                            (1)
                        
                        Метод за преброяване чрез разстилане в триптон-соев агар (EN 15784)
                        Идентифициране на Bacillus subtilis DSM 17299 във фуражната добавка:
                        Пулсова гел електрофореза (PFGE).
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports